|  |  |
| --- | --- |
| **TLAČOVÁ SPRÁVA**  **13. 7. 2022** | |
|  |  |

VÝSLEDKY predaja ZNAčKY DACIA ZA  
1. POLROK

* Dacia registrovala 277 885 vozidiel do konca júna 2022. Predaj značky sa zvýšil o 5,9 % v porovnaní s prvým polrokom 2021 na trhu poznačenom krízou dodávok komponentov.
* Výsledok spôsobil úspech najpredávanejších modelov: Sandero (112 000, +1,8 % vs. H1 2021) a Duster (99 000, +5,5 % vs. H1 2021) a dvoch nových modelov Spring (20 000) a Jogger (21 700). Vďaka tomuto úspechu je Dacia jedinou európskou značkou spomedzi 20 najväčších značiek na európskom trhu osobných a LCV vozidiel, ktorá rastie.
* Dacia sa v Európe upevnila na 3. mieste z hľadiska maloobchodného predaja vozidiel.
* Sandero je od roku 2017 najpredávanejším modelom pre retailových zákazníkov v Európe, zatiaľ čo Duster si od roku 2018 upevňuje svoju pozíciu najpredávanejšieho retail SUV v Európe.
* 76 % kupujúcich predtým vlastnilo vozidlo inej značky a 64 % majiteľov vozidiel Dacia zostáva verných aj v rámci obnovy značky.
* Úspech nových modelov potvrdzuje aj viac objednávok ako registrácií vozidiel.
* Dacia Spring, 100 % elektrické mestské vozidlo, naďalej sprístupňuje elektrickú mobilitu všetkým s priemerným počtom viac ako 5 000 objednávok mesačne za prvý polrok 2022.
* Úplne nová Dacia Jogger, 5- a 7-miestne rodinné vozidlo, zaznamenalo za prvých 6 mesiacov roku 2022 príjem objednávok viac ako 50 000 kusov.
* Nová identita značky naprieč všetkými modelmi bola ohlásená 15. júna, pričom objednávky začali 16. júna a prvé vozidlá sa dostanú k predajcom v poslednom štvrťroku 2022.

**zvyšujúci sa objem a podiel na trhu**

Dacia registrovala za prvý polrok 2022 277 885 vozidiel na trhu, ktorý poznamenala pandémia a kríza elektronických komponentov. Dacia zvýšila svoj trhový podiel o 0,8 bodu na 3,9 % napriek poklesu trhu o 14,6 %.

Rast Dacie možno vysvetliť najmä úspechom jej nového radu. V prvom polroku 2022 si Dacia  
u maloobchodných zákazníkov upevnila pozíciu 3. najpredávanejšej značky na európskom trhu osobných automobilov. Dacia je na pódiu maloobchodného predaja osobných áut vo Francúzsku (2.), Rumunsku (1.), Taliansku (3.), Portugalsku (1.), Poľsku (3.), Chorvátsku (3.), Českej republike (3.)  
a Maďarsku (3.). V porovnaní s 1. polrokom 2021 získala značka 4 miesta v Nemecku (9.) a môže sa pochváliť 2. najlepším rastom na miestnom maloobchodnom trhu osobných automobilov.

Mimo Európy si Dacia udržuje vedúce postavenie v Maroku.

Kombinované objednávky modelov Dacia Spring a LPG modely (ECO-G, až o 10 % menej emisií CO2) predstavujú takmer polovicu všetkých objednávok (48 % objednávok Dacia vrátane Maroka). Mix sa v porovnaní s prvým polrokom 2021 zvýšil o 7 bodov.

*„Rast predaja značky Dacia napriek prudko klesajúcemu trhu potvrdzuje relevantnosť jej postavenia na myšlienke najlepšej hodnoty za peniaze. Elektrické a LPG verzie predstavovali takmer polovicu všetkých objednávok v prvej polovici roku 2022, čo odráža snahu značky Dacia obhajovať inteligentnejší spôsob spotreby automobilov,“* hovorí Xavier Martinent, SVP, Dacia, Marketing, Sales & Operations.

**SILNÝ RAD POSTAVENÝ NA ŠTYROCH pilieroch**

* Spring: v prvej trojke elektrických maloobchodných osobných vozidiel v Európe. (Január až máj 2022, dáta za jún zatiaľ nie sú dostupné).
* Sandero: najpredávanejšie maloobchodné osobné vozidlo v Európe od roku 2017.
* Duster: najpredávanejšie maloobchodné SUV v Európe od roku 2018.
* Jogger: najdostupnejšie 7-miestne rodinné vozidlo na trhu, najčastejšie objednávané s najvyšším stupňom výbavy (64 %).

**NOVÁ IDENTITA ZNAČKY**

* Jún 2021: Nová identita značky Dacia sprístupnená na webových stránkach, reklamách a brožúrach značky.
* Začiatok roka 2022: predajcovia postupne zavádzajú novú identitu v dílerstvách, čím sa zvyšuje viditeľnosť siete Dacia.
* 16. júna 2022: otvorené objednávky na všetky modely Dacia s novou identitou (nový emblém, logotyp, farby). Prvé dodávky sa uskutočnia koncom roka 2022.
* Október 2022: na autosalóne v Paríži sa predstaví nový rad vozidiel s novou vizuálnou identitou značky a znakom Dacia Link. Zákazníci Dacie si už môžu prezerať pripravované modely v rozšírenej realite vďaka aplikácii Dacia AR (stiahnuté 12 000-krát).

**VÝSLEDKY PREDAJA NA SLOVENSKU**

So 4,8 % podielom na trhu osobných vozidiel do konca júna 2022 zaznamenáva Dacia najdynamickejší rast (+60 % vs. H1 2022) spomedzi 10 najväčších značiek na Slovensku. Značka Dacia sa posunula o 5 miest v rebríčku osobných vozidiel (TOP6) vďaka úspechu najpredávanejších modelov Dacia Sandero, Dacia Duster a úplne novej Dacia Jogger.

Dacia sa v 1. polroku 2022 vyšplhala na 5. miesto z hľadiska predaja súkromných vozidiel, pričom zaznamenala 8,4 % podiel na trhu (+2,5 v porovnaní s 1. polrokom 2021).

Úplne nová Dacia Jogger, najdostupnejšie 7-miestne rodinné vozidlo na trhu (u našich predajcov od apríla 2022), zaznamenalo za prvých 6 mesiacov roka 2022 viac ako 600 objednávok, čím sa potvrdila jeho jedinečná ponuka na trhu s viac ako 60 % mixom 7-miestnych verzií a takmer 60 % predajom benzín-LPG.

**O značke Dacia**

Značka vznikla v roku 1968 a od roku 2004 pôsobí na európskom trhu a v oblasti Stredomoria. Dacia vždy ponúkala autá s najlepším pomerom ceny a kvality a to neustálym predefinovaním toho podstatného. Dacia zásadne mení pravidlá hry. Ponúka jednoduché, viacúčelové a spoľahlivé autá v súlade so životným štýlom svojich zákazníkov: Logan, úplne nové vozidlo za cenu jazdeného; Sandero, najpredávanejšie vozidlo európskym súkromným zákazníkom; Duster, najdostupnejšie SUV na trhu a Spring, šampión v dostupnej elektromobilite v Európe. Dacia je značka patriaca pod Skupinu Renault, ktorá pôsobí v 44 krajinách. Od roku 2004 predala viac ako 7 miliónov vozidiel.

**DACIA PRESS**

**Ivana Obadalová**PR manažérka Renault Slovensko  
0905 210 315  
[ivana.obadalova@renault.sk](mailto:ivana.obadalova@renault.sk)